ועדת הכלכלה, כנסת 18, פרוטוקול מספר 502, 2011-03-29 10:45

כרמל שאמה-הכהן: הנושא על סדר היום הוא הדיור הציבורי.

כרמל שאמה-הכהן: היינו רוצים לשמוע ממך, אדוני השר, סקירה.

כרמל שאמה-הכהן: כשמחירי הדיור מאמירים המשמעות של דיור ציבורי הופכת להיות כבדה יותר עבור מספר גדול יותר של אנשים.

כרמל שאמה-הכהן: יש צורך וחובה לספק להם קורת גג.

כרמל שאמה-הכהן: איך המדיניות של משרד השיכון בעניין הזה?

אריאל אטיאס: זה נושא חשוב מאוד שלא תמיד עולה על סדר היום הציבורי, בעיקר לאור העובדה שסדר היום הציבורי הוא כל הזמן סביב דירות חדשות והעניין של לבנות.

אריאל אטיאס: מדובר פה באנשים ששפר עליהם גורלם.

אריאל אטיאס: הדיור הציבורי מזה 20 שנה סובל מהזנחה מתמשכת של כל הממשלות.

אריאל אטיאס: ברגע שאנחנו נמצאים במקום שאנחנו לא רוכשים דירות חדשות, למרות שיש שיטות נרחבות להגדיל את מלאי הדירות של הדיור הציבורי, אלא באים בשיטה של ללכת לעולם של שכר דירה שלא מתאים לכמה שעולה שכר דירה ואפילו לא קרוב.

אריאל אטיאס: .

אריאל אטיאס: היום אנחנו נותנים סיוע בשכר דירה בהיקף של 137 אלף משפחות על מיליארד 300 בשנה.

אריאל אטיאס: הממוצע זה בין 660 שקל למשפחה ל-1550.

אריאל אטיאס: מי שנמצא בדיור הציבורי ויוצא מהתור ל-5 שנים מקבל 2200 שקל בחודש.

אריאל אטיאס: אם מדובר במישהו שבכסף הזה רוצה להשכיר דירה בקרית שמונה, אז בקרית שמונה לא חסרות לנו דירות לתת לאנשים שמגיע להם, גם לא בדימונה או במצפה רמון.

אריאל אטיאס: הבעיה היא חדרה- גדרה וירושלים.

אריאל אטיאס: אלה מקומות שהאנשים גרו בהם, המשפחה שלהם שם, בתי הספר שם.

אריאל אטיאס: כשאתה נותן לו 1500 שקל או 660 שקל בחודש זה מספיק לשכור דירה לשבוע.

אריאל אטיאס: הוא רוצה לגור בה חודש, לא שבוע ולחכות 3 שבועות בחוץ.

אריאל אטיאס: זה לא מספיק.

אריאל אטיאס: הקומץ לא משביע את הארי.

אריאל אטיאס: מה שעשינו זה לחדש את רכישת הדירות למקרים מיוחדים מאוד, כמו מקרים של רתוקים.

אריאל אטיאס: החלטנו שלא יהיה מצב שנכה רתוק על כיסא גלגלים ימתין בתור.

אריאל אטיאס: לקחנו 114 מיליון שקל בהסכמת אגף תקציבים של האוצר.

אריאל אטיאס: זה לא כסף חדש שהביאו לנו, זה כסף שמגיע ממכר דירות.

אריאל אטיאס: אנחנו מוכרים דירות של הדיור הציבורי.

אריאל אטיאס: בכסף הזה רכשנו דירות לנכים רתוקים.

אריאל אטיאס: כשנכנסתי לתפקידי היו 110 נכים רתוקים שהמתינו בתור.

אריאל אטיאס: שיתפנו פעולה עם ארגוני הנכים, פנינו אליהם ולארגונים הוולונטריים על-מנת שיסייעו לנו לשכנע ולמצוא לנכים דירות.

אריאל אטיאס: צריך לזכור שלמצוא דירות לנכים זה מאוד קשה.

אריאל אטיאס: צריך שזה יהיה בקומת כניסה, צריך לעשות שיפוצים לדירה.

אריאל אטיאס: לקחנו שמאי שיעדכן את המחירים כלפי מה שקורה בשוק.

אריאל אטיאס: אמרו לנו לקחת 600 אלף שקל כדי שנקנה דירה לנכה בנתניה.

אריאל אטיאס: אין דבר כזה.

אריאל אטיאס: צריך להעלות את המחיר.

אריאל אטיאס: לקחנו שמאי.

אריאל אטיאס: יש לנו כסף לקנות דירות לנכים.

אריאל אטיאס: עשרות דירות כבר נקנו.

אריאל אטיאס: אם יש דברים שלא נקנו זה לא כי אנחנו מגבילים את הכסף - יש לנו כסף לקנות לנכים רתוקים – אלא בגלל שישנם נכים רתוקים שמעדיפים לא לעשות את זה.

אריאל אטיאס: הם לא יכולים לחיות לבד בדירה.

אריאל אטיאס: אנחנו לא כופים על נכה לקחת דירה.

אריאל אטיאס: לכל נכה רתוק שרוצה דירה בדיור הציבורי יש לנו תקציב לפי דוח שמאי באותה עיר ובאותו איזור.

אריאל אטיאס: אני חושב שצריך לעשות הרבה יותר בנושא הזה.

אריאל אטיאס: אנחנו משווקים קרקעות בהיקפים של 30 אלף יחידות דיור בשנה או קצת יותר.

אריאל אטיאס: אני הצעתי לקחת 5% מכל המכרזים שאנחנו עושים במקומות שזה מתאים, לא במקומות שיש מגדלי יוקרה, ולהחליט ש-5% מיחידות הדיור בטאבה והיזם יצטרך למסור אותן לדיור הציבורי של המדינה.

אריאל אטיאס: זה לא עולה כסף למדינה.

אריאל אטיאס: המדינה לא מביאה כסף, אלא היא מונעת מעצמה רווח ממה שהיזם משית על המדינה.

כרמל שאמה-הכהן: יש לי הצעה כזאת שמדברת על 10%.

אריאל אטיאס: את ה-5% הבאתי מאמריקה.

אריאל אטיאס: זאת לא המצאה שלי.

אריאל אטיאס: יש בזה יתרונות בכך שאנחנו לא בונים שכונות מצוקה, אנחנו לא בונים שכונות של דיור ציבורי, אלא מפזרים אותן בתוך תמהיל.

אריאל אטיאס: זה לא בפעם אחת.

אריאל אטיאס: אם זה מתחיל וזה יהיה לתקופה של כמה שנים אנחנו נקבל מלאי של דירות.

אריאל אטיאס: זה לא עולה למדינה כסף.

אריאל אטיאס: זה בסך הכל מניעת רווח.

אריאל אטיאס: זה כמו שהמדינה אומרת לקבלן לבנות גשר והוא מוריד את זה מהקרקע.

אריאל אטיאס: למה אם בשביל כבישים מעמיסים ובשביל ביוב מעמיסים אי אפשר להעמיס יחידות דיור בשביל משפחות במצוקה?

אריאל אטיאס: זה דבר שמחויב המציאות.

כרמל שאמה-הכהן: מה עמדת האוצר?

אריאל אטיאס: נמצא פה המשנה לראש אגף תקציבים.

אריאל אטיאס: הוא בוודאי ידע להסביר לך את עמדתו.

אריאל אטיאס: התשובה שלו היא שלילית.

אריאל אטיאס: איך עובד מכרז?

אריאל אטיאס: ניקח לדוגמה את ראש העין.

אריאל אטיאס: בא שמאי שאומר שהקרקע עולה 265 אלף שקל ליחידת דיור.

אריאל אטיאס: יש מטלות.

אריאל אטיאס: הפיתוח עולה בערך 100 אלף שקל.

אריאל אטיאס: אומר לעצמו היזם שהוא יודע למכור את הדירה במיליון שקל.

אריאל אטיאס: הוא לוקח 365 אלף שקל, שזה כסף ברזל.

אריאל אטיאס: מותר לו להציע 51% מערך השמאי ולמכור אחרי זה ב-2 מיליון את הדירה.

אריאל אטיאס: יש 49% שהמדינה לא מכריחה לשלם.

אריאל אטיאס: המדינה לא אומרת שהיא רוצה 100% מהקרקע, אלא שהשוק יקבע.

אריאל אטיאס: זה לא עשרת הדיברות שהוא חייב לשלם מה שהשמאי קבע.

אריאל אטיאס: המדינה אומרת שאם זה בשוק הפרטי אפשר.

אריאל אטיאס: בשביל שהמחיר למשתכן יהיה 50% מערך הקרקע צריך מאבק, צריך את הסיוע של ועדת הכלכלה.

אריאל אטיאס: נוכל לעשות את הצעדים האלה יחד.

אריאל אטיאס: בעזרת ה' ובכוחות משותפים נעשה ונצליח.

כרמל שאמה-הכהן: כמה יחידות משווקות היום בצורה של מחיר למשתכן?

אריאל אטיאס: כמה שהטאבות נותנות.

אריאל אטיאס: עד היום שאלנו את ראשי הערים.

אריאל אטיאס: יותר לא נשאל אותם.

כרמל שאמה-הכהן: בטאבה צריך אישור למחיר למשתכן?

אריאל אטיאס: המחיר למשתכן הוא עד 100 מטר.

אריאל אטיאס: לא נעשה מחיר למשתכן על 140 מטר.

אריאל אטיאס: אנחנו מציעים לכל הטאבות ובכל הרשויות.

אריאל אטיאס: לצערי חלק לא מובטל מראשי הרשויות לא מסכימים שנעשה מחיר למשתכן בטענה מעוותת שזה מביא אוכלוסייה חלשה.

אריאל אטיאס: זה קשקוש.

כרמל שאמה-הכהן: אני קניתי דירה במחיר למשתכן.

אריאל אטיאס: אפילו אם זה מביא אוכלוסייה לא מאוד חזקה, לא מגיע לה?

אריאל אטיאס: אנחנו לא נשאל יותר את ראשי הרשויות.

אריאל אטיאס: זאת הטאבה.

אריאל אטיאס: אם היא מאפשרת לעשות מחיר למשתכן באחוזים מכובדים אנחנו נעשה את זה.

אריאל אטיאס: היו לנו ראשי רשויות שהודיעו שהם לא יתנו היתר בנייה כי לא מתאים להם שיהיה מחיר למשתכן.

אריאל אטיאס: עשינו ישיבה.

אריאל אטיאס: יש החלטה שמגובה הכי גבוה שאפשר.

אריאל אטיאס: אנחנו לא נשאל אותם יותר.

אריאל אטיאס: אפשר לתת לקרקע לשאת את העלות של דיור ציבורי.

אריאל אטיאס: זה מצוין, כי זה לא נותן שכונות של מצוקה, זה עושה תמהיל.

כרמל שאמה-הכהן: מה שעוצר את הרעיון הזה זאת עמדת האוצר?

אריאל אטיאס: כן.

רן כהן: גם הכנסת עוצרת.

רן כהן: כשהכנסת נותנת יד לאוצר היא עוצרת.

רן כהן: אתם אלה שביטלתם את החוקים והקפאתם אותם.

כרמל שאמה-הכהן: אני מבקש מנציג האוצר להתייחס להצעה של העמסת הדיור הציבורי על מחיר הקרקע.

ראובן קוגן: ההצעה הזאת לא חדשה.

ראובן קוגן: יש הצעת חוק של חברת הכנסת מרינה סולודקין שדיברה על כך ש-5% מכל התחלות הבנייה יהיו לטובת הדיור הציבורי.

ראובן קוגן: אמר נכון שר השיכון שהמדינה החליטה שהיא רוצה לצאת כמה שיותר מהפעלה ישירה של שירותים, כולל הדיור הציבורי, כולל גם דברים אחרים, ולבוא ולהגיד שהיא תיתן כלים יותר גמישים לאזרחים, שהיא תסבסד את הנצרך ולא את המצרך.

ראובן קוגן: אנחנו נבוא ונגיד שהאנשים עצמם יקבלו את הכסף.

ראובן קוגן: אנחנו לא ניקח דירות ונחלק אותן במחירים כאלה או במחירים אחרים.

ראובן קוגן: הדבר הזה הגיע לשיא במבצעי המכר שהיו ב-12 השנים האחרונות ומאז הקטינו את היקף הדיור הציבורי מ-100 או 150 דירות לכ-66 אלף דירות היום.

ראובן קוגן: המכירות האלו נמשכו מ-1998, מאז שחוק דיור ציבורי (זכויות רכישה) נחקק.

ראובן קוגן: המלאי הזה הגיע לאיזה שהוא שפל מבחינתנו, כי מצד אחד אמרנו שיש כמות מינימאלית של דירות שאנחנו צריכים כמדינה לספק לאותם אנשים שאין להם את הכסף לשכירות - גם בשוק השכירות צריך לטפל - ומצד שני צריך לתת להם את השירות במחיר שהמדינה מפעילה את זה בעצמה באמצעות חברות ממשלתיות כמו עמידר, חברה סוכנותית כמו עמיגור או חברות משכנות יותר קטנות.

ראובן קוגן: השנה בחוק ההסדרים עצרנו את המכירה הזאת.

ראובן קוגן: סיכמנו עם משרד השיכון שאנחנו קונים דירות בעוד 150 מיליון שקל בשנים 2011 ו-2012.

רן כהן: ועדת הכספים החליטה על 200 מיליון.

כרמל שאמה-הכהן: השאלה אם לא מדובר בכסף חדש.

ראובן קוגן: הכסף אף פעם לא חדש.

ראובן קוגן: הכסף תמיד קיים, השאלה במה שמים אותו.

אריאל אטיאס: האם אתם מביאים כסף בשביל לרכוש דירות, או שאתם מאפשרים לנו מהדירות שמכרנו לקנות דירות אחרות?

ראובן קוגן: תמיד זה פחות דירות מאשר מוכרים.

ראובן קוגן: אחרי שבאו וחוקקו את חוק הדיור הציבורי באה הסוכנות ואמרה שהיא רוצה שנקנה את כל הדירות שלה.

ראובן קוגן: לסוכנות היו 10 אלפים או 17 אלף דירות.

ראובן קוגן: המדינה בהסכם הסוכנות מחויבת לקנות את הדירות האלו.

ראובן קוגן: היא קונה אותן כל שנה בכ-120 מיליון שקל בשנה.

ראובן קוגן: הכסף הזה מגיע מאותו מכר דירות שאנחנו מרוויחים כל שנה, שזה פחות או יותר באותם 120 מיליון שקל.

ראובן קוגן: כשאני מפסיק למכור דירות וממשיך לקנות דירות מהסוכנות הכסף הוא כסף חדש.

ראובן קוגן: בתוך החשבונאות הממשלתית אנחנו לוקחים את זה מהמכר ומתקצבים בכסף חדש קניית דירות מהסוכנות.

ראובן קוגן: בפועל הכסף הזה הוא כסף חדש.

ראובן קוגן: במקומו הייתי אמור לקנות דירות של הסוכנות שלא מגדילות את המלאי של הדיור הציבורי.

ראובן קוגן: במקומו אני קונה את הדירות של הסוכנות בכסף חדש.

ראובן קוגן: מהכסף של המכר אני קונה את הדירות החדשות האלו.

ראובן קוגן: לסוגיה של הצעת החוק או הרעיון לעשות את זה ב-5%.

ראובן קוגן: הסוגיה העקרונית והמשמעותית היא אם רוצים שהמדינה תגדיל את הנכסים שלה ותנהל אותם ישירות, או שתשאיר לשוק לבנות, לנהל את הנכסים ותיתן לזכאים את הסיוע בצורה כזאת או אחרת.

ראובן קוגן: אני חושב שהסיוע בשכר דירה הוא יותר נכון, לכן בנינו את הכלי של שכירות ארוכת טווח.

ראובן קוגן: הוא מגיע ל-2200 שקל בחודש.

ראובן קוגן: זה לא המון כסף, אבל זה גם לא מעט כסף.

ראובן קוגן: גם בדיור הציבורי משלמים בין 200 שקל ובין שכר דירה חופשי .

ראובן קוגן: הסיוע הזה הוא סיוע שיכול להיות משמעותי גם לנושא הזה.

ראובן קוגן: זה נכון שמבנה שוק השכירות לא מעודד אנשים להיכנס היום לשוק ולהשכיר את הדירות לטווח ארוך.

ראובן קוגן: גם בעניין הזה הממשלה מנסה לעשות מהלכים.

ראובן קוגן: אישרנו בתחילת שנה שעברה תיקון לחוק עידוד השקעות הון (בנייה להשכרה).

ראובן קוגן: מדובר בהקלות ליזמים שיבנו וישכירו את הדירות לטווח ארוך.

ראובן קוגן: התקבלה לאחרונה גם החלטה של מינהלת ההשקעות בשביל לבוא ולהקטין את הבירוקרטיה בהיבט הזה של פיקוח שכר דירה כך שהדירות האלו ייבנו ואפשר יהיה להשכיר אותן.

ראובן קוגן: עד היום הבקשות לא הוגשו כי לא ניתן היה כלכלית לבנות את הדירות.

ראובן קוגן: נעשים מאמצים בצד היצע הדיור להשכרה.

ראובן קוגן: אנחנו חושבים שהתהליך הנכון הוא לבוא ולתת לזכאים את הסיוע בשכר דירה.

כרמל שאמה-הכהן: שכר הדירה עלה.

כרמל שאמה-הכהן: אם מדברים על הסיוע הממוצע הקיים של כמה מאות שקלים, אז שכר הדירה ברוב אזורי הארץ עלה.

כרמל שאמה-הכהן: המשמעות היא שאין סיוע.

כרמל שאמה-הכהן: בכמה עדכנתם את הסיוע?

ראובן קוגן: שכר הדירה עלה בשנים האחרונות בין 18% ל-25%.

יצחק וקנין: מה זה בשנים האחרונות?

ראובן קוגן: ב-3 השנים האחרונות.

יצחק וקנין: אתה טועה.

יצחק וקנין: שכר הדירה באזור שלי עלה ב-100%.

כרמל שאמה-הכהן: ניקח שכר דירה של 2500 שקלים שעלה ב-20%.

כרמל שאמה-הכהן: זה יוצא עלייה של 500 שקלים.

כרמל שאמה-הכהן: זה גרע ומחק את כל הסיוע שאתם נותנים.

כרמל שאמה-הכהן: בכמה עדכנתם את הסיוע?

כרמל שאמה-הכהן: אם עדכנתם את הסיוע ב-18% לא עשיתם כלום.

כרמל שאמה-הכהן: כשאתה מעדכן את הדלתא זה לא אותו דבר.

ראובן קוגן: ב-2003 היו הפחתות מאוד משמעותיות בסיוע בשכר דירה.

כרמל שאמה-הכהן: זה היסטוריה.

ראובן קוגן: זה נכון שזה היסטוריה, אבל מאז קשה לתקן.

יצחק וקנין: באותה שנה חתכתם את הכל.

ראובן קוגן: היה משבר.

ראובן קוגן: אנחנו לקראת המשבר הבא.

יצחק וקנין: אנחנו נמצאים עכשיו במשבר.

יצחק וקנין: אז לא היה משבר.

ראובן קוגן: מ-2003 עד היום הסיוע בשכר דירה התעדכן לא בצורה אחידה לאוכלוסיות שונות.

ראובן קוגן: הסיוע לקשישים התעדכן וגם עבר את מה שהיה ב-2003.

כרמל שאמה-הכהן: עזוב אותי מ-2003.

כרמל שאמה-הכהן: בוא נתחיל מהמשבר האחרון, מהתקופה בה התחילו להתנפח מחירי הדיור.

ראובן קוגן: במשבר האחרון הסיוע התקציבי לא עודכן.

ראובן קוגן: לא הכל בידנו.

כרמל שאמה-הכהן: בידכם יש עכשיו מידי שנה מיליארדי שקל מזה שמחירי הנדל"ן עולים.

כרמל שאמה-הכהן: אתם גובים יותר מיסוי מקרקעין, אתם גובים יותר על מכר המקרקעין על ידי המינהל.

כרמל שאמה-הכהן: מדובר במיליארדי שקלים.

כרמל שאמה-הכהן: מדובר ב-5,7,8 מיליארד.

ראובן קוגן: לא צריך להתווכח, הנתונים קיימים.

כרמל שאמה-הכהן: כמה סך כל הסיוע בשכר דירה בשנה?

ראובן קוגן: מיליארד 300.

כרמל שאמה-הכהן: גם אם היית מעדכן אותו ב-100% אתה עדיין לא מקצה חמישית ממה שאתה נהנה ממחירי הדיור הגבוהים לטובת העניין.

כרמל שאמה-הכהן: אתה אומר שלא עדכנת בכלל.

ראובן קוגן: בשנתיים האחרונות לא עדכנו.

ראובן קוגן: העדכון האחרון היה לקשישים.

ראובן קוגן: הוא היה במסגרת ועדת דורנר.

ראובן קוגן: אגב הסיוע שניתן לניצולי השואה ניתן גם סיוע לכלל הקשישים.

כרמל שאמה-הכהן: כמה זה מתוך 130 אלף משפחות?

ראובן קוגן: 65 אלף קשישים יש במדינה.

כרמל שאמה-הכהן: בכמה עדכנו להם?

אריאל אטיאס: לא לכולם עדכנו, רק לניצולי השואה.

ראובן קוגן: לא.

ראובן קוגן: עברו מניצולי שואה לקשישים מסכנים ולקשישים נזקקים.

ראובן קוגן: העדכון היה בהיקף תקציבי של כ-65,70 מיליון שקל בשנה.

כרמל שאמה-הכהן: כמה זה העלה לקשיש בחודש?

דוד קשני: 10%.

כרמל שאמה-הכהן: 60 שקלים בממוצע?

אריאל אטיאס: עזוב אותי מאחוזים.

אריאל אטיאס: כמה בשקלים הוא מקבל ביד?

ראובן קוגן: אני לא זוכר.

כרמל שאמה-הכהן: חישוב פשוט מראה שמדובר בעשרות שקלים עד 100 שקל גג.

כרמל שאמה-הכהן: זה לא מספיק אפילו לשבוע.

ראובן קוגן: זה סיוע.

ראובן קוגן: זה לא אמור לממן לך שכר דירה ב-100%.

כרמל שאמה-הכהן: אם אתה אומר ששכר הדירה בדירות הממוצעות עלה במאות שקלים עד אלף שקלים.

כרמל שאמה-הכהן: .

כרמל שאמה-הכהן: חבר הכנסת יצחק וקנין אמר שיש לו נתונים יותר גבוהים מהשטח.

יצחק וקנין: בשלומי הושכרה דירה של 3,4 חדרים ב-1200 שקל.

יצחק וקנין: היום היא מושכרת ב-2400 שקל.

יצחק וקנין: אני מוכן שהדברים ייבדקו.

ראובן קוגן: בשלומי אין בעיה כי הסיוע יותר גבוה משכר הדירה.

כרמל שאמה-הכהן: רוב הקשישים לא גרים בשלומי.

כרמל שאמה-הכהן: באזורים אחרים יש עלייה בשכר דירה של בין 500 שקלים ל-1000 שקלים.

כרמל שאמה-הכהן: עדכנת ב-60 שקלים או ב-100 שקלים לחודש.

כרמל שאמה-הכהן: איזו מדינה אנחנו?

כרמל שאמה-הכהן: הייתי עם חבר הכנסת כ"ץ בסיור שבו ראינו אנשים שגרים יחד עם ילדיהם במרתפים של חניונים.

כרמל שאמה-הכהן: אי אפשר לראות אור שמש.

כרמל שאמה-הכהן: יעקב כ"ץ הם משלמים שם 3500 שקל לחודש.

כרמל שאמה-הכהן: אני לא האמנתי עד שיצאה משפחה מהדלת.

כרמל שאמה-הכהן: הם מתביישים להוציא את הראש.

כרמל שאמה-הכהן: כששאלנו אותם כמה הם משלמים הם אמרו שהם משלמים 900 דולר.

כרמל שאמה-הכהן: יעקב כ"ץ על 50 מטר.

כרמל שאמה-הכהן: כמה זמן עד שתהיה לנו תשובה אמיתית?

אריאל אטיאס: האם אפשר לקבל אמירה ממשרד האוצר שנותנים לנו להוציא במכרזי קרקע 5% יחידות דיור, או שתהיה אמירה שמגדילים לנו את הסיוע בשכר דירה?

אריאל אטיאס: עדיף לעזור ל-137 אלף משפחות מאשר לעזור ל-2000 משפחות לקנות דירה.

אריאל אטיאס: לקנות דירות לא נותנים לנו.

אריאל אטיאס: גם להגדיל את שכר הדירה לא נותנים לנו.

אריאל אטיאס: עכשיו מתעסקים בכמה אחוזים הגדילו לקשישים ניצולי שואה.

יעקב כץ: אתה השר, הוא הפקיד.

יעקב כץ: אתה מבקש ממנו רשות?

יעקב כץ: אתה צריך להגיד שאתה לא נשאר בממשלה אם הפקידים ממשיכים להתנהג ככה.

יעקב כץ: הכל הפוך פה.

יעקב כץ: יושב שר בישראל, פונה לפקיד ואומר לו לתת לו.

יעקב כץ: מי בעל הבית?

יעקב כץ: אתה, כבוד השר, בעל הבית, לא הוא בעל הבית.

ראובן קוגן: אין לנו שום ויכוח עם השר.

ראובן קוגן: יש לנו סיכום חתום.

יעקב כץ: השר הוא בעל הבית.

ראובן קוגן: ברמה הכספית אין לנו ויכוח עם משרד השיכון.

ראובן קוגן: יש לנו הסכם עם שר השיכון על תקציב 2010, 2011 ו-2012.

ראובן קוגן: בתוך התקציב הזה נתנו כ-10 מליון שקל לסיוע לשכר דירה.

ראובן קוגן: אלה היו סדרי העדיפויות של המשרד כפי שהוא הציג בדיונים התקציביים.

ראובן קוגן: זה מה שסוכם.

כרמל שאמה-הכהן: אני לא מאמין שהוא הסכים ל-10 מיליון שקל לסיוע לשכר דירה.

ראובן קוגן: יש המון סעיפים בתוך הסיכום התקציבי שהיו בעיני בראש סידרי העדיפויות של המשרד.

ראובן קוגן: הסיכום התקציבי הזה נחתם.

ראובן קוגן: בעיני זה מה שסוכם.

ראובן קוגן: אני חושב שגם בעיני מי שסיכם את זה איתנו.

ראובן קוגן: אם רוצים לבוא ולעשות הסטות בתוך התקציב.

ראובן קוגן: .

כרמל שאמה-הכהן: אם יש לך הסכם אתה צודק, רק אני לא מאמין שיש הסכם כזה.

ראובן קוגן: אני יכול להביא אותו לוועדה.

מרדכי מרדכי: אותו סיכום שנחתם לא מתבצע על ידי אגף התקציבים.

מרדכי מרדכי: הרבה דברים שכתובים בהסכם שביקשנו להפעיל אתם קושרים לסבסוד משכנתאות.

מרדכי מרדכי: אתם מחזיקים את הסיכום הזה בן ערובה.

מרדכי מרדכי: הוא לא מתבצע.

ראובן קוגן: אנחנו לא קושרים שום דבר.

ראובן קוגן: הסיכום מתבצע ויתבצע.

אריאל אטיאס: התחלנו לרכוש מהכסף שקיבלנו מהמכירות.

אריאל אטיאס: החוק מאפשר לנו לקנות דירות.

אריאל אטיאס: אתם עצרתם אותנו.

אריאל אטיאס: פירקתם אותנו בוועדת כספים ואמרתם שאתם לא מעבירים לנו כסף כי לא תיאמנו את המכירות שמהן לפי החוק אנחנו צריכים לקנות.

אריאל אטיאס: במשך 20 שנה לא קנו דירות.

אריאל אטיאס: אתם היחידים שמותר לכם לפי התקנות והחוק לבוא לוועדת כספים ולאשר לנו.

אריאל אטיאס: זה רק אתם.

אריאל אטיאס: אנחנו בידיים שלכם.

אריאל אטיאס: אנחנו כבר שנתיים יושבים בממשלה.

אריאל אטיאס: הרבה דברים הצלחנו לעשות.

אריאל אטיאס: בהרבה דברים אנחנו נאבקים בכם.

אריאל אטיאס: יש ביום רביעי הצבעה נגד עמדת הממשלה, נגד עמדת משרד האוצר על סבסוד משכנתאות.

אריאל אטיאס: אם אתם רוצים משברים אתם תקבלו אותם.

אריאל אטיאס: עדיף שיהיה משבר על הדיור ולא על הגיור.

אריאל אטיאס: קיצצו לנו 15% בתקציב .

אריאל אטיאס: כשמקצצים מקצצים לחלשים.

אריאל אטיאס: הקיצוץ הוא לא בתקציב פיתוח, הקיצוץ הוא לא במשק הסגור.

אריאל אטיאס: מי שנפגע זאת האוכלוסייה החלשה.

אריאל אטיאס: מדובר בכסף גמיש.

אריאל אטיאס: בוודאי שיש לנו סיכום על 10 מיליון, אבל הוא לא מתבצע.

אריאל אטיאס: אנחנו לא מורידים את סבסוד המשכנתאות וגם לא נוריד אותו.

אריאל אטיאס: אנחנו נעלה אותו.

אריאל אטיאס: תרצו זה יהיה בטוב, לא תרצו זה גם יהיה.

אריאל אטיאס: מעוות לבוא ולהגיד שאלה סדרי העדיפויות שאנחנו רצינו.

אריאל אטיאס: אנחנו רכשנו דירות בלי להגיד לכם.

אריאל אטיאס: עצרתם אותנו.

אריאל אטיאס: אנחנו דורשים ותובעים לעשות את זה במכרזים.

אריאל אטיאס: 5% לא נותנים לנו.

אריאל אטיאס: זה לא קשור לסיכום תקציבי, זה קשור למינהל.

אריאל אטיאס: צריכים כל היושבים כאן לדעת שכל פעולה שקשורה למועצת מקרקעי ישראל שיש לה משמעות של כסף אין לה שום משמעות בלי חתימה של שר האוצר.

אריאל אטיאס: עם כל הכבוד למועצה, למדיניות הקרקעית ולמינהל, אם שר האוצר לא חותם זה לא שווה שום דבר.

אריאל אטיאס: אתם רוצים לחסל את הדיור הציבורי.

אריאל אטיאס: זה לא רק אתה, אלא גם קודמיך וקודמי קודמיך.

אריאל אטיאס: זה נכון להגיד שאנחנו מסייעים בשכר דירה, אבל זה לא מספיק.

אריאל אטיאס: מדובר בכמות קטנה מידי.

אריאל אטיאס: אתם לא מאפשרים לנו להגדיל את מלאי הקרקעות של יחידות הדיור דרך המכרזים ב-5%.

אתי בנדלר: אדוני השר, חוק רשות מקרקעי ישראל התקבל בסוף יולי או בתחילת אוגוסט 2009.

אתי בנדלר: התקנות היו אמורות להיות מוגשות לוועדת הכלכלה של הכנסת עד ה-2 במאי 2010.

אתי בנדלר: אנחנו נמצאים ב-2011.

אתי בנדלר: היום שמענו שהוועדה שתמליץ בפניך על העקרונות לקביעת התקנות הוקמה רק חודשיים לאחר המועד האחרון להגשת התקנות לוועדת הכלכלה.

אתי בנדלר: יש פה משהו לא תקין בהליך.

אתי בנדלר: אני מבקשת ומפצירה בך לעשות הכל כדי לזרז את הגשת תקנות בנושא הזה לוועדת הכלכלה.

אריאל אטיאס: אין בעיה.

רן כהן: אני בא לכאן כאורח אחרי שנתיים.

רן כהן: אני משתאה על הדרך שבה מתמרנים את הכנסת ואת משרד הבינוי והשיכון.

רן כהן: ממכירת הדירות נכנסו לקופת המדינה 2.6 מיליארד שקל.

רן כהן: איפה זה?

רן כהן: איפה הכסף?

רן כהן: על פי החוק זה היה צריך להיות רק לבנייה.

רן כהן: החוק הזה בתוקף.

רן כהן: גם כשהוא נדחה הוא היה בתוקף.

רן כהן: אני יודע שיותר מ-800 מליון שקל מתוך הכסף הזה לא עבר לסוכנות היהודית כדי לקלוט עלייה, הוא עבר לפדרציות היהודיות הכי עשירות בעולם.

רן כהן: זה היה הסכם שהממשלה חתמה בזמנו ביוזמתו של מאיר שטרית.

רן כהן: זו הפעם הראשונה בהיסטוריה הציונית שלא היהודים העשירים בארצות הברית עזרו לעניי ישראל, אלא כסף של עניי ישראל הלך ליהדות ארצות הברית העשירה.

רן כהן: איפה שאר הכסף שאיתו היה צריך לבנות דיור ציבורי?

רן כהן: האוצר בלם את ביצוע החוק כדי לחסל את הדיור הציבורי.

רן כהן: דיור ציבורי, עם כל הכבוד, הוא לא רק לנכים, דיור ציבורי הוא לאנשים חלשים שאין בכוחם לשכור דירה.

רן כהן: כל הסיפור של סיוע למשתכן או סיוע בשכר דירה זאת דרך להעברת כסף דרך העניים לבעלי הדירות.

יצחק וקנין: במשך השנה וחצי האחרונות התבטאתי בכל ההתבטאויות האפשרויות כלפי המדיניות שהאוצר מוביל אותה.

יצחק וקנין: אני יודע כמה זמן משקיע השר.

יצחק וקנין: אני לא אומר את זה בגלל שזה שר מהמפלגה שלי.

יצחק וקנין: הוא עושה מה שלא עשו כל השרים לפניו.

יצחק וקנין: לצערי הרב אתם לא מבינים את גודל הבעיה.

יצחק וקנין: זה יכול להביא לפיצוץ החברתי הגדול ביותר שהיה במדינת ישראל.

יצחק וקנין: בלחיצת כפתור אפשר היום להבעיר מדינה בקלות.

יצחק וקנין: אתם כנראה חושבים שאנחנו אומרים את האמירות האלו כדי להכניס פאניקה.

יצחק וקנין: זאת האמת שאני מרגיש בבטן.

יצחק וקנין: אמרתי את זה עשרות פעמים לשר האוצר ולראש הממשלה.

יצחק וקנין: ישב הנגיד בוועדת הכספים, ישב שר האוצר, ישב שר הבינוי והשיכון.

יצחק וקנין: אמרתי דברים קשים מאוד.

יצחק וקנין: אני זוכר את הדברים שאמר נגיד בנק ישראל בוועדת כספים.

יצחק וקנין: המגמה לא מתמתנת.

יצחק וקנין: המצב הולך ומחמיר.

יצחק וקנין: אין דירות.

יצחק וקנין: אין היום זוג צעיר במדינת ישראל שמסוגל לקנות דירה.

יצחק וקנין: במרכז הארץ מחירי הדירות נעים ממיליון 200, ממיליון 400 מינימום.

יצחק וקנין: איזה זוג צעיר יכול לרכוש דירה במצב כזה?

יצחק וקנין: שכר הדירה במרכז הארץ הוא מעל 3500 שקלים לדירה ממוצעת.

יצחק וקנין: דירה אצלי במושב מעל מיליון שקל.

יצחק וקנין: לאן אתם רוצים לקחת אותנו?

יצחק וקנין: אני מכין חוק.

יצחק וקנין: החוק הזה יעבור, לא יעזור לכם כלום.

יצחק וקנין: חברי הכנסת יצטרכו לעשות את מה שמוטל עליהם.

יצחק וקנין: הם יעשו את זה בהצבעה.

יצחק וקנין: אתם יודעים שיש לזה רוב מוחלט, חוצה את כל הסיעות.

יצחק וקנין: לא יכול להיות מצב שאתם שולטים על המחיר של הקרקעות.

יצחק וקנין: בזה אתם מרימים את המחיר למעלה.

יצחק וקנין: אתם מקבלים את השמאות הגבוהה.

יצחק וקנין: זה משפיע על מחיר הדירה.

יצחק וקנין: לכל מהלך של שר הבינוי והשיכון אתם לא מוכנים ללכת.

יצחק וקנין: אתם מציעים לי הצעות.

יצחק וקנין: אומרים לי שבקו העימות אני אקבל 100% פיתוח, רק שאני ארד מההצעה שלי.

יצחק וקנין: אני לא יורד.

יצחק וקנין: אני הולך עם זה עד הסוף.

יצחק וקנין: לא יעזור לכם.

יצחק וקנין: אני לא מדבר בגלל שיש לי איזה עניין.

יצחק וקנין: אני לא צריך את החוק.

יצחק וקנין: מצידי תגמרו את הדברים בהתאם למה שהשר רוצה.

יצחק וקנין: אני לא צריך לנפנף בכך שהעברתי איזה שהוא חוק בכנסת.

יצחק וקנין: הבעיה היא בעיה קשה.

יצחק וקנין: אנחנו כנציגי ושליחי הציבור חייבים להסביר לכם את המציאות.

יצחק וקנין: יש לכם עודפי כסף.

יצחק וקנין: לא יכול להיות שכל שנה בוועדת כספים אני מחזיר מיליארד שקל ממשרד השיכון למשרדי ממשלה אחרים.

יצחק וקנין: אתם יודעים את זה.

יצחק וקנין: בסוף שנת 2010 מעל חצי מיליארד שקל היו בהעברות תקציביות למשרדים אחרים.

יצחק וקנין: למה לא לקחת את זה לסבסוד משכנתאות?

יצחק וקנין: אתם אומרים שזה יעלה את המכירות.

יצחק וקנין: אולי במרכז הארץ.

יצחק וקנין: פה מדובר על הפריפריה.

יצחק וקנין: אתם לא רוצים.

יצחק וקנין: אתם הולכים בקו שיוביל אותנו לפצצה חברתית ממדרגה ראשונה.

דב חנין: הדיון הוא דיון חשוב, אבל אסור לו לרדת למערכת של פרטים קטנים וויכוחים על נקודות משניות.

דב חנין: השאלה הרבה יותר גדולה, המשבר הרבה יותר גדול והאחריות היא הרבה יותר גדולה.

דב חנין: אני מציע לעמיתיי חברי הכנסת לא להפנות את הטענות לפקידי האוצר.

דב חנין: הדג הזה מסריח מלמעלה.

דב חנין: מי שנושא באחריות זה ראש הממשלה ומדיניות הממשלה, שזאת מדיניות הרסנית בתחום הדיור, היא מחסלת את הדיור הציבורי, היא לא יוצרת מנגנונים של פתרונות אמיתיים לבעיות הדיור של ישראל.

דב חנין: מה שאנחנו צריכים במדינת ישראל זאת מערכת חדשה של דיור ציבורי.

דב חנין: מדינת ישראל ידעה בעבר לבנות דיור בהיקף גדול מאוד.

דב חנין: בשנות ה-50 וה-60 הגיעו לפה מיליונים וקיבלו דיור.

דב חנין: היו הרבה חסרונות.

רן כהן: 400 אלף יחידות דירות נבנו בדיור הציבורי.

דב חנין: נבנו דירות, אנשים זכו לפתרונות.

דב חנין: היו חולשות במערכת הזאת.

דב חנין: אני לא נוסטלגי לכל דבר שהיה בעבר, אבל מדינת ישראל ידעה להציב פתרון ציבורי לבעיה ציבורית.

דב חנין: צריך שיהיה פתרון ציבורי לבעיה החברתית.

דב חנין: הפתרון שאנחנו מייחלים לו הוא מערכת של דיור חברתי.

דב חנין: אם זה קורה בעולם זה יכול גם לקרות אצלנו.

דב חנין: תראו מה שיש באמסטרדם, מה שיש בברלין.

דב חנין: אנחנו צריכים מערכת של דיור חברתי, כמובן שיקום של הדיור הציבורי.

דב חנין: החיסול של הדיור הציבורי זאת אחת הטרגדיות הגדולות ביותר שקרו לנו.

דב חנין: את המערכת הזאת צריך לבנות מחדש.

דב חנין: צריך לבנות אותה מחדש תוך פתרון של הבעיות שקיימות במערכת הקיימת.

דב חנין: קודם כל צריך לבנות דירות ציבוריות בהיקפים מאוד גדולים.

דב חנין: את זה המדינה יכולה לעשות וצריכה לעשות.

דב חנין: צריכים ליצור קריטריונים בחוק מי זכאי ומי לא זכאי לדיור ציבורי, מי זכאי ומי לא זכאי לדיור חברתי.

דב חנין: יש הבדל בין שתי הקטגוריות האלו.

דב חנין: שתי הקטגוריות האלו מחייבות טיפול.

דב חנין: צריך לקבוע אחריות ברורה של חברות הדיור הציבורי כלפי הדיירים.

דב חנין: צריך להתמודד עם הבעיה של ניגוד האינטרסים שקיימים בין החברות כגורמים שרוצים לייצר רווחים וצריכים להראות רווחים ובין האחריות הציבורית שלהם.

דב חנין: צריך להחליט שהמערכות האלו הן מערכות שמה שקובע את ההתנהלות שלהן היא האחריות שלהן והעמידה שלהן בקריטריונים ובחובות שנקבעות בצורה ברורה בחוק.

דב חנין: לסיכום אני רוצה לומר שבמקום להתמודד עם הבעיה במקום שבו היא נמצאת, מציעים לנו מנגנונים שמובילים אותנו לדרך ללא מוצא.

דב חנין: כל הרעיון של וד"לים הוא רעיון שווא.

דב חנין: אי אפשר להקים ועדות דיור בלי לתת פתרונות לתשתיות, לגני ילדים ולבתי כנסת.

דב חנין: אם ש"ס במקום לבקש פה מהפקיד הנחמד של משרד האוצר עוד 5% לא תשים את זה כנושא של משבר קואליציוני היא תהיה שותפה לאחריות של ראש הממשלה.

מרינה סולודקין: זה לא דיון ראשון שאנחנו עוסקים בנושא של הדיור הציבורי.

מרינה סולודקין: הנציג של האוצר אמר שהם לא רוצים את הדיור הציבורי.

מרינה סולודקין: זאת האידיאולוגיה.

מרינה סולודקין: זאת תורת הממשלה הזאת.

מרינה סולודקין: אני רוצה שראש הממשלה ושר האוצר יהיו נוכחים בדיון בנושא של הדיור הציבורי.

מרינה סולודקין: כל הזמן זורקים פתרונות, אבל בלי הכסף של הממשלה ועם רצון טוב של הרשויות המקומיות לא יהיה פתרון.

מרינה סולודקין: טוב ונכון אמרו.

מרינה סולודקין: המדינה בנתה בשנות ה-50 וה-60 הרבה דירות.

מרינה סולודקין: בשנות ה-90 בנו 120 אלף יחידות דיור בגלל גל העלייה הגדול.

מרינה סולודקין: עכשיו לא מסוגלים לעשות את זה.

מרינה סולודקין: גם ש"ס לא מסוגלת.

מרינה סולודקין: יעקב כ"ץ אדוני היושב-ראש, מכובדי השר וכבוד בעל הבית של המדינה, ראובן.

מרינה סולודקין: ראש הממשלה הודה בנאומו לפני שבועיים שחסרים במדינת ישראל כ-100 אלף יחידות דיור.

מרינה סולודקין: לא ניתן בשום תרגיל כלכלי, כספי ובהעלאת ריבית כזאת או אחרת להמציא 100 אלף יחידות דיור.

מרינה סולודקין: מדינת ישראל צריכה להחליט כדי לפתור את הבעיה של המחירים והדירות לזוגות הצעירים ולזוגות שצריכים לעבור לדירות יותר גדולות על בנייה תקציבית של 100 אלף יחידות דיור באופן מידי.

מרינה סולודקין: זה יפתור את הבעיה.

מרינה סולודקין: אולי לא תהיה גבייה של מיליארדים במשך שנה או שנתיים .

מרינה סולודקין: מצאתם כסף עבור בניית הגדר, עבור הסופרטנקר.

מרינה סולודקין: מתברר פתאום שיש עשרות מיליארדי שקלים בצד שכשצריך אותם מוצאים אותם.

מרינה סולודקין: אין אפשרות אחרת.

מרינה סולודקין: מדינת ישראל מיוחדת בדבר שאין אותו בכל העולם כולו.

מרינה סולודקין: לא במזרח, לא במערב, לא אצל עשירים, לא אצל שמאלנים, לא אצל מוסלמים ולא אצל נוצרים.

מרינה סולודקין: אנחנו המדינה היחידה שיש בה כמות גדולה של אנשים שמתחתנת.

מרינה סולודקין: מדובר בחרדים.

מרינה סולודקין: כשהם מתחתנים חייבת להיות דירה.

מרינה סולודקין: התנאי בחתונה הוא דירה.

מרינה סולודקין: 7000 או 8000 נישאים כל שנה.

מרינה סולודקין: בעוד 18 או 20 שנה יהיו 20 או 30 אלף אנשים כאלה.

חמד עמאר: אצל הדרוזים זה אותו דבר.

יעקב כץ: זוג שמתחתן בירושלים ישכור דירה ב-1000 דולר בקומה 4 מתחת לאדמה.

יעקב כץ: הוא יקנה את הדירה בפריפריה.

יעקב כץ: בדימונה ובנהריה המחירים טסו לשמיים.

יעקב כץ: הסיבה היא בגלל שזוג חרדי קונה את הדירה ב-600 אלף שקל ושוכר דירה פה.

יעקב כץ: זאת אחת הבעיות הגדולות.

יעקב כץ: אתם לא לוקחים את זה לתשומת לב.

חמד עמאר: גם אצל הדרוזים אם אין לך בית אתה לא יכול להתחתן.

חמד עמאר: הגידול הטבעי של הדרוזים הוא 1.4.

חמד עמאר: כל הנושא של חלוקה לחיילים משוחררים תקוע.

חמד עמאר: מחלקים במחירים מופקעים, כשבאופן פרטי אתה יכול לקנות יותר זול.

חמד עמאר: ביותר מ-150,120 אלף שקל מוכרים חלקה לחיילים משוחררים.

חמד עמאר: שמעתי את סגן הממונה על התקציבים שאמר שלמדינה לא כדאי להחזיק מלאי של דירות לדיור הציבורי.

חמד עמאר: אם לתת להם שכר דירה יפתור את הבעיה זה מתאים, אבל תנו להם שכר דירה כך שהם יוכלו לשכור דירה.

שלמה מולה: אולי כדאי שהמפלגה שלך תתעסק בנושאים חברתיים במקום להתעסק.

שלמה מולה: .

חמד עמאר: אם כל המפלגות היו מתעסקות במה שהמפלגה שלי מתעסקת מצבנו היה הכי טוב .

חמד עמאר: כל דבר שאנחנו מחליטים לעשות אנחנו עושים.

חמד עמאר: קיבלנו החלטה על 5000 דירות לעולים החדשים.

חמד עמאר: גם במגזר הדרוזי היה דיור ציבורי.

חמד עמאר: אני בעצמי גדלתי בדיור ציבורי של עמידר.

חמד עמאר: המשפחה שלי קיבלה את הדירה.

מגלי והבה: זה לא היה דיור ציבורי.

מגלי והבה: אלה היו שיכונים לחיילים משוחררים.

חמד עמאר: המדינה בנתה את הבתים.

חמד עמאר: היום אין את הדבר של דיור ציבורי במגזר הדרוזי.

חמד עמאר: אתה מדבר על נכים שלא צריכים לחכות בתור.

חמד עמאר: גם במגזר הדרוזי יש נכים רתוקים לכיסא גלגלים.

חמד עמאר: אתה צריך לחשוב גם על זה, אדוני השר.

חמד עמאר: אתה צריך להסתכל על המגזר הדרוזי שהמצב שלו הוא הכי קשה שיש במדינת ישראל.

חמד עמאר: איך אפשר לבנות דירה ברישיון אם אין הרחבה של תכניות מתאר ואם מינהל מקרקעי ישראל לא לוקח יוזמה ומכשיר קרקע לחלוקה למגזר הדרוזי?

ברכה רג'ואני: אני רוצה להזכיר לכולם שהאחריות מוטלת על כתפי המדינה ועל מי שמנהל אותה לתת מענה למצוקת הדיור במדינת ישראל.

ברכה רג'ואני: גם ככה נגיד בנק ישראל טועה, טעה וימשיך לטעות בזה שהוא מכביד את ידו בנושא של סבסוד המשכנתאות, מגדיל את הריביות ומגביל את מתן הסכום.

ברכה רג'ואני: זה לא מה שפותר את בועת הנדל"ן במדינת ישראל.

ברכה רג'ואני: מה שיפתור את הבועה זה שהממשלה תיקח אחריות ותגיד שהיא הולכת לבנות לדיור הציבורי.

ברכה רג'ואני: יש למעלה מ-50 אלף משפחות שעומדות וממתינות בקרב העולים, ועוד 10 אלפים של ותיקים שממתינים לאכלוס בדיור הציבורי.

ברכה רג'ואני: יש פה משפחה שמחכה 6 שנים לאכלוס בדיור הציבורי ומקבלת סיוע בשכר דירה.

ברכה רג'ואני: זה כסף שהולך לקרן הצבי.

ברכה רג'ואני: לא יכול להיות שהמדינה לא תיקח את האחריות ותדאג לנו לפתרונות של דיור.

ברכה רג'ואני: לא יכול להיות שהיא לא תגדיל את מלאי הדיור הציבורי.

ברכה רג'ואני: לא יכול להיות שהכספים שלנו עוברים ואנחנו לא יודעים לאן הם הולכים.

ברכה רג'ואני: לא יכול להיות שנצטרך להתמודד ולראות אנשים על סף של התאבדות, ילדים שמתביישים ללכת לבית הספר או להביא אליהם חברים הביתה כי אין להם בית.

ברכה רג'ואני: כל התחזוקה של הדיור הציבורי שקיימת כיום זה בנושא של חובות של דיירים שגרים בתוך הדירות וצברו חובות בשכר דירה.

ברכה רג'ואני: מי שגר בדיור הציבורי זה אנשים שהם חלשים כלכלית, שהמצב הסוציאלי שלהם מאוד נמוך.

ברכה רג'ואני: אם הם עומדים במצב שהם לא יכולים לשלם שכר דירה לחברות המשכנות זאת אומרת שמצבם הכלכלי מאוד קשה.

ברכה רג'ואני: לא יכול להיות שיוצאו להם צווי פינוי, יזרקו אותם לרחוב ללא איזו שהיא מערכת שתבדוק את מצבם, בלי שיפרסו להם את החובות וימחקו להם את הריביות.

ברכה רג'ואני: הריביות על החובות האלו הם כמו בשוק האפור.

ברכה רג'ואני: צריך לטפל בזה.

ישראל אייכלר: שמענו על מה שקורה בלוב, על מה שקורה במצרים ובעולם הערבי בכלל.

ישראל אייכלר: הממשלה שלנו בטוחה שאצלנו זה לא יכול לקרות.

ישראל אייכלר: אני מקווה מאוד שאכן כך יהיה.

ישראל אייכלר: יש לנו אפשרות להפיל ממשלות בלי ללכת לרחובות אלא בבחירות.

ישראל אייכלר: יש קונצנזוס בכנסת לשבור את המהפכה הקפיטליסטית.

ישראל אייכלר: מאז המהפכה בארצות הברית היה משבר הסאב פריים, פה יש משבר דיור.

ישראל אייכלר: 70 מיליארד דולרים יושבים בבנק ישראל, דבר שלא היה כשמדינת ישראל בנתה דיור ציבורי בשנות ה-50,60,70 וה-90 .

ישראל אייכלר: היום יש 70 מיליארד דולר בבנק ישראל.

ישראל אייכלר: אתמול העלה נגיד בנק ישראל את הריבית בלי להתחשב בבקשתו של שר השיכון שביקש שאם הוא מעלה את הריבית הוא צריך להפריד בין הריבית של האנשים שעוסקים במסחר לריבית של האנשים שזכאים למשכנתאות.

ישראל אייכלר: הנגיד פישר שמנותק מרחשי לב העם התעלם והעלה את הריבית.

ישראל אייכלר: הוועדה חייבת לדרוש את עדכון שכר הדירה.

ישראל אייכלר: משנת 1994 לא עודכן שכר הדירה.

ישראל אייכלר: הרפורמה במינהל תקועה.

ישראל אייכלר: על זה צריכה להיות מהפכה, כי אם לא תהיה רפורמה במינהל לא תהיה שבירת הקיפאון בדיור, לא יהיו דירות ולא יהיו שום תוצאות.

ישראל אייכלר: אני בעד הוד"לים כי אחרת לא יהיו דירות.

אילן גילאון: מדברים הרבה מאוד על כך שלמדינה לא משתלם להחזיק דיור ציבורי.

אילן גילאון: הגעתי למסקנה שלמדינה לא משתלם להחזיק את המדינה.

אילן גילאון: אם אפשר היה לייצא את האזרחים מכאן זה היה יותר זול ויותר טוב.

אילן גילאון: אני לא קונה את הסיפור הזה של פקידי האוצר.

אילן גילאון: הכל מתרחש אצל מקבלי ההחלטות.

אילן גילאון: כדי שלא תהיה אבטלה צריך עבודה, כדי שתהיה קורת גג צריך דירות, לא מרפסות.

אילן גילאון: אני לא יודע מה זה וד"לים, אבל יש לי חשש שזה לא יכול לפתור את הבעיה כי זה לא לוקח בחשבון את מה שהזוגות הצעירים צריכים.

אילן גילאון: צריך שיהיו 3 מסלולים מקבילים.

אילן גילאון: מסלול אחד הוא לחזור לעניין של בניית הדיור הציבורי ולהחזיר בחזרה את הכסף שכתוצאה מהחוק של רן כהן נגזל.

אילן גילאון: מספיק עם התפישה שאומרת שכל מה שציבורי גרוע ומה שפרטי טוב.

אילן גילאון: זה לא נכון למדינה כמו שלנו.

אילן גילאון: המסלול השני הוא בנייה של דירות קטנות במרכזי הערים.

אילן גילאון: זה אולי צריך להיות בחקיקה.

אילן גילאון: זה אולי בניגוד לאינטרס של ראשי הערים.

אילן גילאון: הדבר השלישי זה לנפץ את המיתוס של דירה לרכישה, ולהתחיל לבנות באופן מסודר דירות להשכרה.

אילן גילאון: ממשלת הליכוד צריכה להיות נאמנה לז'בוטינסקי, לא לשומר הצעיר, שאמר מרפא – מלבוש – מעון - מזון - מורה.

אילן גילאון: על מלבוש אני מוותר לכם.

אילן גילאון: את כל השאר אתם חייבים לקיים.

אילן גילאון: כל פעם אנחנו מגלגלים עיניים ואומרים שהבחור הצעיר כאן הוא בעל הבית.

אילן גילאון: הוא לא בעל הבית.

אילן גילאון: מי שמקבל את ההחלטות זה ראש הממשלה, שר השיכון ושר האוצר.

אילן גילאון: אם לא תבנו לא יהיה.

רן כהן: הראשונים שייקברו במקרה של רעידת אדמה אלה דיירי הדיור הציבורי.

רן כהן: אם לא תחזקו את הבתים האלה אנשים ימותו.

כרמל שאמה-הכהן: אני רוצה להודות לשר השיכון על המאמץ המיוחד להגיע ולהישאר איתנו לאורך מרבית הדיון.

כרמל שאמה-הכהן: הוא נשא דברים רבים.

כרמל שאמה-הכהן: עצם הדיון הזה מכשיר בכנסת קרקע לדברים שאולי חושבים שלא יכולים לקרות.

כרמל שאמה-הכהן: בזמן הפגרה נמשיך בדברים בוועדה עם המשרד כדי להוביל מהלכים שיהיו חסרי תקדים.

יעקב אדרי: חבל שהאחראים לכל הנושא הזה, שזה ראש הממשלה ושר האוצר, לא נמצאים כאן.

יעקב אדרי: הנושא הזה של הדיור זה פצצת זמן.

יעקב אדרי: אני עולה פעם אחר פעם לדוכן ואומר שצריך להיזהר.

יעקב אדרי: אין אחד שאני לא מדבר איתו על הנושא הזה.

יעקב אדרי: התשובות נמצאות כאן.

יעקב אדרי: הביאו לכאן את העניין של הוד"לים.

יעקב אדרי: זה חלק מהפתרון.

יעקב אדרי: אם לא יהיה פתרון שלם לא עשינו כלום.

יעקב אדרי: הספסרים הכי גדולים זה מדינת ישראל, זה המינהל.

יעקב אדרי: הם נושאים באחריות ומופקדים על העניין הזה.

יעקב אדרי: המינהל קובע מחירי מינימום.

יעקב אדרי: למה הוא לא קובע מחירי מקסימום לקרקעות?

כרמל שאמה-הכהן: מחיר מקסימום בעייתי, כי אם 2 רוצים במחיר מקסימום.

כרמל שאמה-הכהן: .

יעקב אדרי: תהיה הגרלה ביניהם.

יעקב אדרי: לא קרה כלום.

יעקב אדרי: יש פתרונות ל כל דבר.

יעקב אדרי: צריך לקבוע בתנאי המכרז שאם יש שניים שהם אותו דבר בית המשפט יכיר בזה.

יעקב אדרי: אם לא יקבעו מחירי תקרה לא יעזור שום דבר.

יעקב אדרי: קבעו רף תחתון.

יעקב אדרי: רף עליון לא קובעים.

יעקב אדרי: לגבי הסיפור של הערכת שמאי.

יעקב אדרי: לפחות בפריפריה תנו מ-0 עד 30%.

יעקב אדרי: עשו את זה בזמנו וזה עבד מצוין.

יעקב אדרי: זה עודד את הבנייה.

יעקב אדרי: אני הגשתי הצעת חוק לבניית דירות קטנות כך שבכל מתחם יהיו 20% דירות קטנות עד 80 מטר, עד 90 מטר.

כרמל שאמה-הכהן: מי התנגד לזה?

יעקב אדרי: הממשלה.

יעקב אדרי: דיברתי עם שר האוצר שאמר שזה רעיון טוב.

יעקב אדרי: זה דבר מתבקש.

יעקב אדרי: אולי אתה, אדוני היושב-ראש, תקדם את זה.

יעקב אדרי: זה נראה דבר טוב.

יעקב אדרי: זה חשוב.

יעקב אדרי: כולנו התחלנו בדירות קטנות.

יעקב אדרי: גרנו ב-60,70 מטר.

שלמה מולה: רציתי להגיד לכבוד השר שיפסיק להצטלם במסיבת עיתונאים עם ראש הממשלה כאילו פותרים את הבעיה.

שלמה מולה: מייצרים איזו שהיא אווירה כאילו עוד מעט הולכים לבנות עשרות ואלפי יחידות דיור.

שלמה מולה: הציבור פשוט מחכה.

שלמה מולה: זאת אשליה.

שלמה מולה: אין דבר יותר גרוע מאשר לזרוע אשליה בציבור שלם ולהגיד שפותרים את הבעיה.

רחל אדטו: מה זה שונה מדברים אחרים?

רחל אדטו: זאת טקטיקה.

שלמה מולה: השר צריך לייצג את אותם אנשים נזקקים.

שלמה מולה: אני הייתי חבר באיזו שהיא ועדה במשרד השיכון שהחליטה להקצות דירות ציבוריות לאנשים.

שלמה מולה: היו כאלה שבאו וביקשו סיוע בשכר דירה.

שלמה מולה: מי שהיה רואה את התיקים של אותם אנשים, את התור של אותם אנשים שבאים לבקש סיוע היה מתבייש.

שלמה מולה: אנשים מחכים 10 שנים, 8 שנים.

שלמה מולה: הם לפעמים מתים בלי שהם מקבלים סיוע מהמדינה.

שלמה מולה: זאת בושה.

שלמה מולה: הבעיה הזאת היא לא בעיה של הממשלה הזאת.

שלמה מולה: חלק מהחברים שלנו בממשלה הקודמת לא היו כל כך צדיקים גדולים בעניין הזה.

שלמה מולה: צריך גם את זה להגיד ביושר ובהגינות.

שלמה מולה: השאלה אם מה שאנחנו אומרים יתורגם הלכה מעשה.

שלמה מולה: במצב שבו אין בעל בית ופקידי האוצר גוברים על שר האוצר צריכים לבוא חברי הכנסת ולהגיד שהם יפתרו את הבעיה.

שלמה מולה: אם נבוא ונבהיר בצורה ברורה שהיעד בשנתיים הבאות הוא שיצאו מכרזים של 100 אלף יחידות דיור ושיחזירו כספים שהעבירו למשרד הביטחון ולאחרים ממכירת הדירות הציבורית, אז תאמין לי, הממשלה הזאת שרוצה כל כך לשרוד..

מגלי והבה: הדרוזים הם לא על המפה.

מגלי והבה: אני גר ביישוב עם 12 אלף חיילים משוחררים.

מגלי והבה: ב-5 השנים האחרונות חילקו 2 חלקות לחיילים המשוחררים.

מגלי והבה: כל ממשלות ישראל לא טמנו את ידן בצלחת.

מגלי והבה: מה שמאפיין את הממשלה הזאת בנושא הזה זה שהיא לא דנה בכל המגזרים.

מגלי והבה: אנחנו יודעים על בעיית הדיור הציבורי ועל בעיית השיכון.

מגלי והבה: אצלנו הפתרון של מתן חלקות לחיילים משוחררים לא מתקיים.

מגלי והבה: הממשלה עשתה תוכנית 4 שנתית שמדברת על 40 מיליון שקל כדי לסייע בסבסוד חיילים משוחררים.

מגלי והבה: משתחררים אצלנו אלפים.

מגלי והבה: אתה בא ורואה שלא מקצים חלקות.

מגלי והבה: אין לנו דיור ציבורי.

מגלי והבה: יש חקיקה חדשה שמדברת על בניין ציבורי או בינוי ציבורי רב קומתי.

מגלי והבה: גם את זה אין לנו.

מגלי והבה: אנחנו נשארים מחוץ לתמונה.

מגלי והבה: חבל שהשר לא שומע את הדברים האלה.

מגלי והבה: אני רוצה לדעת מה קורה אצלנו.

מגלי והבה: הדבר יתפוצץ בפרצופה של ממשלה שלדבר ולהצטלם היא יודעת, אבל לעשות היא לא עושה.

רזיאל אחרק: לא מזמן היה מכרז לדיור בראש העין.

רזיאל אחרק: אנחנו הראשונים שפרצנו ופתחנו את השערים.

רזיאל אחרק: מתוך 2000 יחידות דיור 600 היו דיור למשתכן.

רזיאל אחרק: הגורמים המקצועיים, כמו ראובן, טועים.

רזיאל אחרק: נוצר מצב שיחידת דיור למשתכן עולה ב-40% יותר יקר מהשוק החופשי.

רזיאל אחרק: הייתה ב"כלכליסט" כתבה גדולה על זה.

כרמל שאמה-הכהן: אין היגיון.

רזיאל אחרק: זה מה שקרה.

כרמל שאמה-הכהן: אנשים ישלמו יותר ממחיר השוק במחיר למשתכן?

רזיאל אחרק: יש את זה ב"כלכליסט".

רזיאל אחרק: המכרז במינהל מקרקעי ישראל מפורסם, אתה יכול להיכנס ולראות.

רזיאל אחרק: כשאתה מחלק את מספר יחידות הדיור למכרז אתה יכול לראות שיחידת קרקע במכרז עולה למשתכן 265 שקלים.

רזיאל אחרק: צריך לחזור לימים של דיור למשתכן.

רזיאל אחרק: צריך שלכל יישוב, שלכל מגזר תהיה אפשרות לקנות בהנחה כזאת או אחרת.

רזיאל אחרק: קובעים כל הזמן מחיר מקסימום לקרקע.

רזיאל אחרק: תקבעו מחיר מקסימום לדירה.

רזיאל אחרק: תקבעו שבמחיר הקרקע של המדינה הקבלן לא יישא בעלויות לזוגות צעירים ולמשתכן.

רזיאל אחרק: את העלויות של הבנייה כולם פה יכולים לדעת.

רזיאל אחרק: במקום לשלם שכירות הוא יכול לקנות דירה, כי 3.5 אלף שקל לחסוך כדי להגיע ל-400 אלף שקל זה 40% מדירה.

רזיאל אחרק: לוקח 10 שנים.

יאיר פינס: לא הגיוני שמחיר למשתכן גבוה ממכרזי שוק.

יאיר פינס: השומה שבה מחושבת הקרקע מבוססת על סמך מכרזי שוק ובדרך כלל מגולמת בה הנחה מסוימת.

יאיר פינס: אני גם מעשית יודע להגיד את זה.

יאיר פינס: אנחנו עשינו בדיקה לאורך הדרך ולא ראינו אפילו פעם אחת שזה קרה כשאתה משווה שתי דירות ברות השוואה.

רזיאל אחרק: אני מדבר על המכרז האחרון שיצא עכשיו בראש העין.

רזיאל אחרק: מדובר ב-2000 יחידות דיור, שש מאות ומשהו למשתכן ו-1300 במכרז הפתוח.

שרה צימרמן: במכרזי קרקע אפשר לרדת ב-50% מהמחיר.

שרה צימרמן: במכרזי מחיר למשתכן את המחיר קובע שמאי.

שרה צימרמן: אתה יכול לתת על הקרקע מעל 50%.

שרה צימרמן: אתה יכול לתת 51%.

שרה צימרמן: בא המחיר למשתכן ונותן 51%.

שרה צימרמן: אתה צודק שההפרש הזה הוא בעייתי, לכן השר מבקש.

שרה צימרמן: .

יאיר פינס: את הבדיקה הזאת עשינו.

יאיר פינס: אני מוכן לעבור מכרז מכרז ולהראות לך שפעם אחת לא קרה מצב שבו מחיר למשתכן הוציא תוצאות גבוהות יותר.

רזיאל אחרק: למה לסמוך על המזל?

רזיאל אחרק: תקבע מקסימום.

יאיר פינס: במחיר הדירה הממשלה לא יכולה לשלוט.

יאיר פינס: אני לא יכול להגביל בכמה דירה תימכר בשוק.

יאיר פינס: היא יכולה לשלוט במחיר הקרקע כי היא זאת שמוכרת קרקעות.

יאיר פינס: ברגע שנעשה את זה כל הרווח יתגלגל לקבלן כי הקבלן הוא זה שמוכר את הדירה לאזרח.

יאיר פינס: במחיר המכירה של הדירה אני לא יודע לשלוט.

יאיר פינס: אם נקבע מחיר מקסימום של שקל, אז כל אותו רווח שמצטבר יישאר אצל הקבלן.

יאיר פינס: את זה ודאי אף אחד לא רוצה.

רזיאל אחרק: אפשר לשלוט, רק אתה לא רוצה לשלוט.